Na temelju članka48. stavak 3. Zakona o lokalnoj i područnoj (regionalnoj) samoupravi („Narodne novine“ broj [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), 125/08, 36/09, 150/11, 144/12, 19/13, 137/15, 123/17 i 98/19), članak 2. i 10. Odluke o uvjetima, načinu i postupku raspolaganja nekretninama u vlasništvu Općine Punat (“Službene novine Primorsko-goranske županije” broj 21/16, 27/16, 11/17 i 11/20) i članka 31. Statuta Općine Punat (“Službene novine Primorsko-goranske županije” broj 8/18, 10/19 i 3/20), Općinsko vijeće Općine Punat na 28. sjednici održanoj 12. svibnja 2020. godine donosi

**ODLUKU**

**o izboru najbolje ponude po provedenom natječaju za prodaju**

**½ dijela z.č. 3696/179 k.o. Punat**

**I.**

Prihvaća se prijedlog ponude koju je Povjerenstvo za provedbu postupaka javnog natječaja utvrdilo u postupku Natječaja za prodaju nekretnina u vlasništvu Općine Punat, a koji je raspisan dana 19. travnja 2020. godine i to za ½ dijela z.č. 3696/179, voćnjak površine 196m2, upisane u zk.ul. 1825 k.o. Punat.

**II.**

Kao najpovoljnija ponuda odabire se ponuda dostavljena od Marina Punat Hotel & Resort d.o.o. iz Punta s ponuđenom kupoprodajnom cijenom u iznosu od 100.000,18 kn.

**III.**

Ponuditelj je obvezan u roku od 8 dana od dana primitka ove Odluke u cijelosti uplatiti ponuđenu kupoprodajnu cijenu umanjenu za iznos jamstvenog pologa u iznosu od 10.000,02 kn odnosno iznos od 90.000,16 kn u korist Proračuna Općine Punat na račun broj IBAN HR8724020061836000009 s pozivom na broj 68 7757 - OIB, trošak objave natječaja u iznosu od 304,17 kn i trošak procjene vrijednosti nekretnine u iznosu od 2.750,00 kn.

Nakon uplate cjelokupnog iznosa iz ove točke ponuditelj je obvezan pristupiti sklapanju ugovora o kupoprodaji nekretnine u roku od 15 dana od dana primitka ove Odluke.

Ukoliko ponuditelj odustane od ponude, odnosno ne pristupi sklapanju ugovora, uplaćeni polog se ne vraća, a predmetna nekretnina ponovo će se izložiti prodaji na javnom natječaju.

**IV.**

Ovlašćuje se općinski načelnik na sklapanje ugovora o kupoprodaji pod uvjetima iz ove Odluke.

Protiv ove Odluke ne može se uložiti žalba niti pokrenuti upravni spor.

**V.**

Ova Odluka stupa na snagu danom donošenja.

OPĆINSKO VIJEĆE

OPĆINE PUNAT

PREDSJEDNIK

Goran Gržančić, dr.med., v.r.

KLASA: 021-05/20-01/3

URBROJ: 2142-02-01-20-14

U Puntu, 12. svibnja 2020. godine